
ДО

ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА
от Димитър Николов Николов

Кмет на  Община Бургас

ОТНОСНО: Прекратяване на съсобственост между Община Бургас и физическо лице чрез продажба на общинските идeални части от УПИ ІІ-300 в кв.40 по ПУП-ПРЗ на с. Брястовец, Община Бургас.
УВАЖАЕМИ  ОБЩИНСКИ  СЪВЕТНИЦИ,

Постъпило е заявление с вх. № 94-01-6150/22.02.2023г. от А. Д. К. от гр. Бургас, за прекратяване на съсобственост в УПИ ІІ-300 в кв.40, целият с площ1600 кв. м по ПУП-ПРЗ на с. Брястовец, Община Бургас, съответстващи на 18/1541 кв. м идеални части от ПИ с идентификатор 06776.501.631, с площ 1541 кв. м. по одобрена КК на с.Брястовец, чрез изкупуване на общинските идеални части в имота.
Заявителката е собственик на 1523/1541 кв. м ид. части от ПИ с идентификатор 06776.501.631, целият с площ 1541 кв. м по КК на с.Брястовец, съгласно Нотариален акт №42, т.І, рег.№996, д.№35/2021г., издаден от Нотариус гр.Бургас.


Община Бургас е собственик на 18/1600 кв. м ид. части от УПИ ІІ-300, целият с площ 1600 кв. м в кв.40 по ПУП-ПРЗ на с.Брястовец, Община Бургас, съответстващи на 18/1541 кв. м ид. части от ПИ с идентификатор 06776.501.631 по КК на селото съгласно Акт № 9626/09.07.2021 г. за частна общинска собственост.


Съсобствеността е възникнала по силата на действащия  ПУП населеното място от 1986г., като към имота е придадена част от улична регулация от север.


  Общинската част от имота не отговаря на изискванията на чл.19 от ЗУТ за обособяване на самостоятелен урегулиран поземлен имот. 


  Съсобственият имот не носи приходи на Община Бургас, а в същото време е данъчно задължена, поради което е целесъобразно прекратяване на съсобствеността чрез продажба дела на общината по пазарни цени.


Съгласно разпоредбата на чл.41, ал.2, във връзка с чл.22, ал.3 от Закона за общинската собственост, е възложена от Община Бургас и изготвена от независим оценител, вписан в регистъра на независимите оценители в България, пазарна оценка на общинската идеална част от имота, определена в размер на 614 (шестстотин и четиринадесет) лева.
Данъчната оценка на общинската идеална  част от имота, предмет на продажба е 45,10 (четиридесет и пет лв и десет ст).
Eто защо, като взех предвид Протокол-решение от 09.03.2023 год. на  Комисията, назначена с моя Заповед № 2895/23.08.2022 г., което възприемам изцяло, в изпълнение на правомощията ми по чл.64, ал.1 от Правилника за организацията и дейността на Общинския съвет и взаимодействието му с общинската администрация на община Бургас, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл.36, ал.1, т.2 от Закона за общинската собственост и чл.41, ал.1, т.2 и чл.42 от Наредбата за реда за придобиване, управление и разпореждане с общински имоти и вещи, приета от Общински съвет–Бургас по т.1 от дневния ред на проведеното на 28.06.2016 г. заседание (Протокол № 13), да вземе следните
                                                    Р Е Ш Е Н И Я:

І. Допълва Програмата за управление и разпореждане с общинска  собственост на Община Бургас за 2023 г., приета с решение по т.4 от Протокол №49/28.02.2023г. на Общински съвет-Бургас, в частта на раздел ІІ „Продажби по реда на ЗОС, без търг или конкурс“, точка 3.„Прекратяване на съсобственост по чл.36, ал.1, т.2 от ЗОС, чрез продажба на общински идеални части“, с имот, частна общинска собственост, представляващ 18/1600 кв. м ид. части от УПИ ІІ-300, целият с площ 1600 кв. м в кв.40 по ПУП-ПРЗ на с.Брястовец, Община Бургас, съответстващи на 18/1541 кв. м ид. части от ПИ с идентификатор 06776.501.631 по КК на селото съгласно Акт № 9626/09.07.2021 г. за частна общинска собственост.

ІІ. Да се прекрати съсобствеността между Община Бургас и А. Д. К. с постоянен адрес: гр.Бургас, чрез продажба на общинските идеални части в недвижим имот, актуван с Акт № 9626/09.07.2021 г. за частна общинска собственост, представляващ 18/1600 (осемнадесет от хиляда и шестстотин) кв. м идеални части от  УПИ ІІ-300 (две римско за имот пл. номер триста), целият с площ 1600 (хиляда и шестстотин) кв. м, отреден "За жилищно строителство" в кв.40 (четиридесет) по ПУП-ПРЗ на с.Брястовец, Община Бургас, при граници на целия имот: север - улица, изток - УПИ ІІІ, юг- УПИ VІ и запад - УПИ І, съответстващи на 18/1541 (осемнадесет от хиляда петстотин четиридесет и един) кв. м идеални части от ПИ с идентификатор 06776.501.631 (нула шест седем седем шест точка пет нула едно точка шест три едно) с площ 1541 (хиляда петстотин четиридесет и един) кв. м по КККР на с. Брястовец, Община Бургас, при съседи: имоти с идентификатори: 06776.501.694, 06776.501.300, 06776.501.299 и 06776.501.731, за сума в размер на 614 (шестстотин и четиринадесет) лв., без ДДС.
Приложения: Заявление вх. № 94-01-6150/20.04.2022г., Нотариален акт за покупко-продажба на недвижим имот №42, т.І, р.996, д.35/2021г., издаден от Нотариус, гр.Бургас, Акт № 9626/09.07.2021 г. за частна общинска собственост, скица №15-1087090/06.10.2021г., издадена от СГКК – Бургас, скица по ПУП-ПРЗ, издадена от Община Бургас, експертна оценка от лицензиран оценител, удостоверение за данъчна оценка и протокол от 09.03.2023 г. на комисия, назначена със Заповед №2895/09.03.2023 г. 
ДИМИТЪР НИКОЛОВ

